CELEX: 62011CN0409
Language: sl
Date: 2011-08-01 00:00:00
Title: Zadeva C-409/11: Predlog za sprejetje predhodne odločbe, ki ga je vložilo Fővárosi Bíróság (Republika Madžarska) 1. avgusta 2011 – Csonka Gábor in drugi proti Madžarski državi

26.11.2011   
            
            
               SL
            
            
               Uradni list Evropske unije
            
            
               C 347/7
            
         Predlog za sprejetje predhodne odločbe, ki ga je vložilo Fővárosi Bíróság (Republika Madžarska) 1. avgusta 2011 – Csonka Gábor in drugi proti Madžarski državi
   (Zadeva C-409/11)
   2011/C 347/11
   Jezik postopka: madžarščina
   
      Predložitveno sodišče
   
   Fővárosi Bíróság
   
      Stranke v postopku v glavni stvari
   
   
      Tožeče stranke: Csonka Gábor, Isztli Tibor, Juhász Dávid, Kiss János, Szontágh Csaba
   
      Tožena stranka: Madžarska država
   
      Vprašanja za predhodno odločanje
   
   
               1.
            
            
               Ali se lahko šteje, da je v času škodljivega ravnanja tožečih strank Madžarska država izpolnjevala obveznosti iz Direktive 72/166/EGS (1), zlasti ob upoštevanju obveznosti, določene v členu 3 te direktive? Ali je torej treba šteti, da ima ta direktiva neposreden učinek glede tožečih strank?
            
         
               2.
            
            
               Ali lahko posameznik, ki so mu bile zaradi opustitve izvajanja Direktive 72/166/EGS kršene pravice, v skladu z veljavno zakonodajo Skupnosti od države zahteva, da ta spoštuje določbe direktive, tako da se proti državi, ki ne izpolnjuje obveznosti, neposredno sklicuje na zakonodajo Skupnosti, da bi bil deležen jamstev, ki bi jih morala ta država nuditi?
            
         
               3.
            
            
               Ali lahko v skladu z veljavno zakonodajo Skupnosti posameznik, ki so mu bile kršene pravice zaradi opustitve izvajanja Direktive 72/166/EGS, od države zahteva odškodnino?
            
         
               4.
            
            
               Ali je ob pritrdilnem odgovoru na prejšnje vprašanje Madžarska država odškodninsko odgovorna tako v razmerju do tožečih strank kot tudi v razmerju do oškodovancev iz prometnih nesreč, ki so jih povzročile tožeče stranke? Direktiva konkretno določa: „Države članice sprejmejo potrebne ukrepe, s katerimi zagotovijo, da vse police obveznega zavarovanja civilne odgovornosti pri uporabi vozil na podlagi ene same premije krijejo celotno ozemlje Skupnosti […]“
            
         
               5.
            
            
               Ali je država odškodninsko odgovorna za škodo, nastalo zaradi neusklajene zakonodaje?
            
         
               6.
            
            
               Ali je uredba vlade 190/2004 (VI.8.) o zavarovanju lastnika vozila proti odgovornosti za škodo, povzročeno tretjim osebam (190/2004. (VI.8.) Korm. rendelet a kötelező gépjármű-felelősségbiztosításról), ki velja do 1. januarja 2010, v skladu z Direktivo 72/166/EGS ali pa Madžarska obveznosti iz te direktive ni prenesla v madžarsko pravo?
            
         
      (1)  Direktiva Sveta z dne 24. aprila 1972 o približevanju zakonodaje držav članic o zavarovanju civilne odgovornosti pri uporabi motornih vozil in o izvajanju obveznosti zavarovanja takšne odgovornosti (UL, posebna izdaja v slovenščini, poglavje 6, zvezek 1, str. 10).